
Comisia pentru buget, finanţe şi bănci

Bucureşti,       5.02.2003        

Nr. 22/614

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Legii nr.27/1994 privind impozitele şi taxele locale, cu care comisia noastră a fost sesizată în fond cu adresa Biroului Permanent nr.504 din 12 decembrie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 

Nr.22/614

RAPORT

asupra propunerii legislative pentru modificarea Legii nr.27/1994 privind impozitele şi taxele locale

Cu adresa nr.504 din 12 decembrie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Legii nr.27/1994 privind impozitele şi taxele locale.

La întocmirea raportului s-a avut în vedere avizul Consiliului Legislativ precum şi punctul de vedere al Guvernului.

La lucrările comisiei au participat 24 deputaţi, din totalul de 25 membri ai comisiei.

In urma examinării propunerii legislative pentru modificarea Legii nr.27/1994 privind impozitele şi taxele locale, în şedinţa din 5 februarie 2003, comisia a hotărât, cu unanimitate de voturi, respingerea întrucât Legea nr.27/1994 a fost abrogată prin Ordonanţa Guvernului nr.36/2002, aprobată prin Legea nr.522/2002, propunerea rămânând astfel fără obiect de reglementare.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Consilieri parlamentari:

          Onete Alexandru

          Bărdiţă Mariana

